b'\n_START_ARTICLE_\nIskanje in re\xc5\xa1evanje\n_START_PARAGRAPH_\nIzraz iskanje in re\xc5\xa1evanje ozna\xc4\x8duje operacijo iskanja in nudenja pomo\xc4\x8di ljudem v stiski oz. neposredni nevarnosti. Zajema vrsto postopkov, ki so odvisni predvsem terena, na katerem se operacija izvaja, npr. v gorah, na morju in v urbanih okoljih. Obi\xc4\x8dajno so slu\xc5\xbebe za za\xc5\xa1\xc4\x8dito in re\xc5\xa1evanje organizirane na dr\xc5\xbeavni ravni in pokrivajo ozemlje svoje dr\xc5\xbeave - v Sloveniji je to Uprava Republike Slovenije za za\xc5\xa1\xc4\x8dito in re\xc5\xa1evanje, ki deluje v sklopu Ministrstva za obrambo. Standarde iskanja in re\xc5\xa1evanja v mednarodnih vodah dolo\xc4\x8da Mednarodna konvencija o iskanju in re\xc5\xa1evanju na morju, ki nalaga pomo\xc4\x8d ljudem v stiski poveljnikom ladij, ki prejmejo klic na pomo\xc4\x8d, dokler pri tem ne ogro\xc5\xbeajo ladje, posadke ali potnikov._NEWLINE_V bojnih situacijah je iskanje in re\xc5\xa1evanje del specialnih operacij, ki jih izvajajo specialne sile, ko i\xc5\xa1\xc4\x8dejo denimo sestreljene pilote, ki so strmoglavili v sovra\xc5\xbenikovo zaledje in jih nato evakuirajo.'